પોલીસે દરોડો પાડ્યો ત્યારે આ તમામ ઈસમો ગોળ કુંડાળુ વળીને બેઠા હતા. તેમની પાસે ડિસ્પોઝેબલ ગ્લાસમાં વિદેશી દારૂ ભર્યો હતો અને વચ્ચે સ્ટીલની ડિશમાં અલગ-અલગ નમકીન હતા. ફેક્ટરીમાંથી ઈંગ્લિશ દારૂની ૧૦૮ બોટલ મળી આવી હતી. પોલીસ પૂછપરછ દરમિયાન બહાર આવ્યુ હતું કે, આ ફેક્ટરીનો માલિક નિલેષ રસિકભાઈ પટેલ છે અને દેખરેખનું કામ નિલેષ વિક્રમભાઈ બારોટને સોંપાયુ હતું. નિલેષ બારોટને મોટું દેવું થઈ જતાં બરબાદ થઈ ગયો હતો, જેથી તેણે દુ:ખ ભૂલાવવા પાર્ટી રાખી હતી. પોલીસે સ્થળ પરથી પાંચ ટુ-વ્હિલર કબજે કર્યા હતા. કુલ રૂ.૧,૮૭,૫૦૦નો મુદ્દામાલ કબજે કરી ડભોડા પોલીસ સ્ટેશનમાં ગુનો નોંધાવ્યો હતો.